En fiskekutter har tirsdag fået et lig i nettet i Nordsøen. Alt tyder på, det er liget af en tysk paraglider.

En fiskekutter har landet et lig på havnen i Hanstholm. Kutteren har fået liget i et fiskenet under fiskeri i Nordsøen.Vagtchefen fik opringningen fra Hanstholm Havn kl. 15.20 tirsdag. - Liget er temmelig medtaget, men vi har en formodning om, hvem det er, siger vagtchef Carsten Henriksen fra Midt- og Vestjyllands Politi til TV MIDTVEST. Sammen med liget har fiskeren fået rester af en våddragt og en paraglider med op i nettet. Nordjyllands Politi, der har overtaget sagen, arbejder du fra en teori om, at liget kan være en forsvunden tysk paraglider. I oktober blev den tyske paraglider efterlyst, og man søgte dengang både med F16 fly og helikopter efter tyskeren, men uden resultat. Liget er onsdag kørt til retsmedicinsk afdeling i Aarhus, hvor en obduktion skal bestemme identiteten af liget samt fastslå dødsårsagen. Umiddelbart tyder intet på en forbrydelse, fortæller Carsten Henriksen.